God

God ;[พระเจ้า] ตัวตนที่ถูกเคารพบูชาว่าอยู่ ณ จุดสูงสุดของโลก ได้รับการเคารพจาก 'มนุษย์' ทุกชนชั้น

แม้จะถูกเรียกว่าพระเจ้า และได้รับการเคารพมากที่สุด แต่ในขณะเดียวกันก็เป็นตัวตนที่มีข้อกังขาเต็มไปหมดเช่นเดียวกัน ไม่มีใครเคยเห็นรูปร่างที่แท้จริง ไม่รู้กระทั่งชื่อ หรือเพศ ถูกเคารพบูชาด้วยความกลัวมากกว่าความศรัทธา

Important role
พระเจ้านั้นคอยดูแลสิ่งมีชีวิตที่อยู่ในโลกมายาวนาน เฝ้ามองการกระทำและคอยกำหนดเงื่อนไขการวิวัฒนาการให้กับสิ่งมีชีวิตเหล่านั้นมาโดยตลอด จนกระทั่งวันหนึ่งที่พระองค์เห็นการกระทำอันน่าสมเพชของเหล่ามนุษย์มาอย่างยาวนาน แม้จะส่งสาสน์เตือนต่างๆมากมาย หรือโรคระบาด ภัยธรรมชาติ แต่ก็ดูเหมือนว่ามนุษย์จะไม่ได้ตระหนักถึงการกระทำของตัวเองที่ส่งผลต่อโลกเลย  นั่นจึงทำให้พระองค์ทรงพิโรธและได้มอบ 'คำสาป' ให้แก่มนุษยชาติ  ทว่าคำสาปที่ควรจะทำลายเผ่าพันธุ์ที่ทนงตนนั้นถูกดูดกลืนโดย 'ภาชนะ' คนหนึ่ง และด้วยพลังงานของคำสาปที่มากมายนั้นคนผู้นั้นก็ได้ถูกเปลี่ยนให้กลายเป็น 'อสูรกาย' ไปในที่สุด